
Moj suprug je prošle godine preselio na bolji svijet. Ja sam tri mjeseca nakon njegove smrti prvi put obavila ***[hadždž](https://pitajucene.com/search/had%C5%BE/questions/ "Pretraži pitanja o hadžu")*** sa punoljetnim sinom. Prije toga nisam imala mogućnosti poći na hadždž. Da li sam ispravno postupila?


* 
* 
* 
* 
* 
* 
* 

 

Smijem li otići na hadždž u toku iddeta?
========================================

 

Dakle, obavila si ***[hadždž](https://pitajucene.com/search/had%C5%BE/questions/ "Pretraži pitanja o hadžu")*** dok si bila u iddetu, pričeku (priček žene nakon smrti muža traje četiri mjeseca i deset dana). Svevišnji Allah rekao je: **“Oni koji od vas umru ostavljajući žene svoje, njihove žene su dužne čekati četiri mjeseca i deset dana.”** (El-Bekare, 234.) Ženi je obaveza za vrijeme pričeka boraviti u kući i ne izlaziti osim u prijekoj potrebi, i nije joj dopušteno u tom periodu obaviti hadždž ni ‘umru. Omer b. Hattab zabranjivao je ženama u pričeku da obavljaju hadždž. (Malik, 2/591.) Šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** tvrdi da taj stav zastupaju učenjaci četiri pravne škole. (Vidjeti: *Medžmu’ul-fetava*, 34/22.) Iako si uveliko pogriješila, tvoj hadždž, uvažena sestro, ispravan je, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


